da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en sl en da sv da da da da sk da da de da en en en da hbs_lat da hbs_lat hbs_lat la en hu da da eo da da da sv da da da da da da da da et da da da da da da da da cs fr da da da da sv de da da en da da da da da sv da da da da de da da da da tr da da da sl da da da da da da tr da da da da da da da da da da en da da da da da da da en da da da da en da da en da da da da da da da da da da sv da da da da da en da da da da en da da da da da da da da da da da da da da da da da da da da en da da nl da da it da da da da da da da da it fr es fr da da da da sv pl it en ceb nb ru it en ceb nb eo it en ceb nb uk it en ceb nb de it en ceb nb pa it en ceb nb th da da en da uk en en ko hbs_lat en en da da da da da da da da sv fr en da da da da da da da sv en en da da da da da da da sv en en da en en en da hbs_lat da hbs_lat es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Prednisolon "EQL Pharma"? - Find information på Medicin.dk
Prednisolon "EQL Pharma" bruges til behandling af
Prednisolon "EQL Pharma" er et binyrebarkhormon.
Prednisolon "EQL Pharma" anvendes ved mange forskellige tilstande: bindevævssygdomme (fx svær leddegigt), allergiske sygdomme (fx astma), visse blodsygdomme, sygdomme i fordøjelsesorganerne (fx blødende tyktarmsbetændelse) og leverbetændelse.
Anvendes desuden i nogle tilfælde ved nyresygdomme, kræftsygdomme og hjernesvulster.
Dosis er individuel og afhænger af sygdommens art og sværhedsgrad.
Ofte indledes behandlingen med en høj dosis. Når tilfredsstillende virkning er opnået, kan dosis evt. nedtrappes.
Ved ophør efter længere tids behandling vil lægen nedsætte dosis gradvis i løbet af nogle uger, for at undgå bivirkninger ved hurtig nedtrapning.
Delekærv i tablet 25 mg kan anvendes til at lette indtagelse. Det kan ikke garanteres, at en halv tablet indeholder halv dosis.
Når binyrebarkhormon anvendes som erstatning for den manglende normale produktion af binyrebarkhormon, til behandling af anafylaktisk chok eller til kortvarig behandling af alvorlige astmatilfælde, optræder bivirkninger sjældent.
Flere end 10 ud af 100 personer får bivirkningen.
Øget risiko for infektioner pga. mangel på hvide blodlegemer.
Forhøjet tryk i øjet, Grå stær.
Dårligt fungerende binyrebark, Nedsat følsomhed over for glucose.
Forhøjet antal blodplader, Forhøjet antal hvide blodlegemer.
Nedsat funktion af kønskirtlerne  (kan fx ses som menstruationsforstyrrelser hos kvinder og rejsningsbesvær hos mænd).
Cushings syndrom - fysiske og psykiske ændringer pga. højt niveau af binyrebarkhormon, For lidt kalium i blodet, For meget fedt i blodet, For meget kolesterol i blodet, Øget appetit.
Betændelse i huden, Rødme, Småblødninger i hud og slimhinder, Hududslæt, Lyse streger i huden, Tynd hud, Udvidelse af de små kar i huden, Uønsket hårvækst hos kvinder, Øget svedtendens.
Forhøjet blodtryk, Hævelser pga. væskeophobning i kroppen.
Højst 1 ud af 100 personer får bivirkningen.
Hallucinationer, Humørsvingninger, Manier, Personlighedsændringer, Søvnforstyrrelser.
Højst 1 ud af 1.000 personer får bivirkningen.
Forstyrrelse af skjoldbruskkirtlens funktion.
Unormal aflejring af fedt omkring rygmarven.
Problemer med tankevirksomhed og hukommelse.
Højst 1 ud af 10.000 personer får bivirkningen.
Blodprop i hjertet, Langsom puls  (ved høje doser), Sygdom i hjertemuskulaturen.
Sløret syn, Stressøje, Udstående øjne.
Betændelse i bugspytkirtlen  4, Fordøjelsesbesvær.
Sklerodermisk renal krise - alvorlig tilstand med nyresvigt og forhøjet blodtryk  5.
Bevidsthedstab, Epileptisk anfald, Øget tryk i hjernen  3.
Alvorlig hudreaktion hvor huden går til grunde.
Hos patienter med lungekræft.
Ved samtidig behandling med NSAID (midler mod smerter) og/eller forværring af eksisterende mavesår.
Risikoen er størst ved længerevarende behandling af børn og ses ved ændringer i dosis, evt. i forbindelse med aftrapning af behandlingen.
Er set ved brug af høje doser til børn.
Er forekommet ved systemisk sklerose.
Stressøje (sløret syn pga. væskeansamling bag nethinden) er set ved behandling med binyrebarkhormoner.
Læs generelt om bivirkninger
Bør ikke anvendes, hvis man har en infektion og ikke samtidig anvender et middel, som dræber de virus, bakterier eller svampe, som er årsag til infektionen.
Der er visse typer vacciner, man ikke bør få, hvis man har fået nedsat kroppens immunforsvar af behandlingen.
Ved såkaldt substitutionsterapi, hvor behandlingen erstatter ens naturlige produktion af binyrebarkhormon, er der ikke særlige advarsler bortset fra, at man skal øge dosis i tilfælde af akut sygdom eller stress (fx kirurgiske indgreb, ulykkestilfælde eller pludselig feber).
Binyrebarkhormon dæmper de sædvanlige symptomer på infektion (fx feber) samtidig med, at modtageligheden for infektioner øges. Man skal derfor være opmærksom på risikoen for at overse en infektion.
Kroppens immunforsvar nedsættes og i tilfælde af infektioner skal man være særlig påpasselig med antibiotikabehandling.
Forsigtighed ved tuberkulose - hvis man har tuberkulose, som ikke er i udbrud, og skal behandles med binyrebarkhormon i længere tid, bør man samtidig få forebyggende behandling mod tuberkulose.
Ved binyrebarkhormonbehandling, der påvirker hele kroppen, skal man være opmærksom på, at indtage tilstrækkeligt calcium og vitamin D - specielt hvis man har øget risiko for knogleskørhed. Man bør desuden have knoglernes mineraltæthed målt.
Man bør om muligt undgå behandling med binyrebarkhormoner, hvis man har kramper.
Blodpropper er forekommet ved behandling med binyrebarkhormon. Midlet skal bruges med forsigtighed, hvis man har tendens til at danne blodpropper.
Binyrebarkhormoner skal anvendes med forsigtighed, hvis man lider af:
Myasthenia gravis (sjælden muskelsygdom)
Svulst i binyremarven (fæokromocytom).
Anvendes med forsigtighed til ældre (bl.a. risiko for forhøjet blodtryk).
Pga. mulig risiko for skade på hjertemusklen, skal binyrebarkhormoner anvendes med forsigtighed, hvis man for nyligt har haft en blodprop i hjertet.
Der er risiko for at udvikle diabetes under behandlingen - specielt hvis man har øget risiko for diabetes. Hvis man allerede lider af diabetes, kan det være nødvendigt, at øge diabetesbehandlingen.
Hvis man har nedsat funktion af skjoldbruskkirtlen eller skrumpelever øges virkningerne af binyrebarkhormoner.
Midlet må kun anvendes til børn i meget specielle tilfælde. Ved længerevarende behandling af børn, skal vækst og udvikling følges.
Hvis en længerevarende behandling pludseligt stoppes, er der risiko for at kroppen ikke selv kan producere tilstrækkeligt binyrebarkhormon, hvilket kan medføre en række bivirkninger. Dosis skal derfor nedtrappes langsomt, hvis man har været i behandling gennem længere tid.
Det er forekommet, at kroppen ikke har kunnet produceres tilstrækkeligt binyrebarkhormon i flere år efter, at behandlingen er stoppet.
Ved pludseligt ophør af behandlingen kan der forekomme nogle bivirkninger, som ikke skyldes mangel på binyrebarkhormon (fx træthed, muskel- og ledsmerter samt feber).
Under længerevarende behandling med binyrebarkhormon undertrykkes binyrebarkens normale funktion. Dette kan medføre, at binyrebarken ikke længere reagerer på stress-situationer (fx kirurgiske indgreb, ulykkestilfælde eller pludselig feber), hvor binyrebarken under normale omstændigheder vil øge produktionen af binyrebarkhormon. Det kan derfor være nødvendigt at tilføre yderligere binyrebarkhormon i disse situationer.
Det vigtigt, at man altid har oplysninger på sig om, at man er eller for nylig har været i langvarig behandling med binyrebarkhormoner.
Bemærk, der er sket alvorlige fejl i håndteringen af Prednisolon "EQL Pharma". Læs mere på Medicin.dk - Professionel under Typiske alvorlige fejl.
Brug af anden medicin
Det er vigtigt at informere lægen om alle de lægemidler, du tager.
En række midler kan enten øge eller nedsætte virkningen af Prednisolon.
Blandt de midler, der kan øge virkningen er: erythromycin (antibiotikum), itraconazol (svampemiddel), samt midler indeholdende østrogener - fx svangerskabsforebyggende midler med hormoner (bl.a. p-piller).
Blandt de midler, der kan nedsætte virkningen er: visse midler mod epilepsi (phenytoin og phenobarbital) og rifampicin (tuberkulosemiddel).
Prednisolon kan nedsætte virkningen af midler mod diabetes, isoniazid (middel mod tuberkulose) og somatropin (væksthormon) samt påvirke virkningen af ciclosporin (middel ved organtransplantation) og proteasehæmmere (midler mod HIV).
Der er set påvirkning af effekten af blodfortyndende midler.
Virkningen af visse midler (kolinesterasehæmmere), som bruges ved muskelsygdommen myastenia gravis, kan svækkes af binyrebarkhormon.
Prednisolon nedsætter kroppens optagelse af calcium.
Samtidig behandling med vanddrivende midler (thiazider og slyngediuretika), amphotericin B (middel mod svamp) eller beta2-agonister (midler mod astma og KOL) kan øge risikoen for kaliummangel.
Ved samtidig brug af Prednisolon og NSAID (midler mod gigt og smerter) er der øget risiko for mavesår.
Hvis kroppens immunforsvar er nedsat af behandlingen, er der visse typer vacciner, man ikke må få (vacciner, der indeholder levende mikroorganismer).
Kan om nødvendigt anvendes.
Der er en let øget risiko for lav fødselsvægt og for tidlig fødsel ved længere tids brug. Kan anvendes kortvarigt i laveste mulige dosis efter aftale med lægen.
Læs mere om gravide og medicin
Kan om nødvendigt anvendes.
Læs mere om ammende og medicin
Må ikke tappes. 7 døgns karantæne.
Læs mere om bloddonorer og medicin
Anvendelse medfører diskvalifikation af den sportsudøvende.
Læs mere om doping
Virker ved at hæmme de vævsreaktioner, som ses ved fx overfølsomhed eller ved bindevævs- og gigtsygdomme.
Halveringstiden i blodet (T½) er 3-4 timer.
Tabletter. 1 tablet indeholder 2,5 mg (delekærv) eller 25 mg prednisolon.
Lactose : tabletter 2,5 mg, tabletter 5 mg, tabletter 25 mg
Pakninger, priser, tilskud og udlevering
tabletter 2,5 mg (kan dosisdisp.)
tabletter 5 mg (kan dosisdisp.)
tabletter 5 mg (kan dosisdisp.)
tabletter 5 mg (kan dosisdisp.)
tabletter 25 mg (kan dosisdisp.)
tabletter 25 mg (kan dosisdisp.)
Læs mere om tilskud
Læs mere om udlevering
Se generelt om substitutionsregler
Prednisolon "DAK" Orifarm Healthcare, Prednisolon, tabletter 5 mg
Prednisolon "Actavis" TEVA, Prednisolon, tabletter 25 mg
Prednisolon "DAK" Orifarm Healthcare, Prednisolon, tabletter 25 mg
Delekærv for nemmere indtagelse
Information til sundhedsfaglige om
15.02.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø